Барилга, хот байгуулалтын сайдын

2021 оны ... дүгээр сарын ...-ны өдрийн

.... дугаар тушаалын хавсралт

**БАРИЛГА БАЙГУУЛАМЖИЙН ЦАХИМ ТООЦООЛЛЫН ПРОГРАММ**

**ХАНГАМЖИЙГ БАТАЛГААЖУУЛЖ, ХЭРЭГЛЭХ ЖУРАМ**

**Нэг. Нийтлэг үндэслэл**

1.1. Монгол Улсын барилгын үйл ажиллагаанд[[1]](#footnote-1) хэрэглэх программ хангамж /цаашид “программ хангамж” гэнэ/-ийг бүртгэх, баталгаажуулах, хэрэглэхэд энэхүү журмыг мөрдөнө.

1.2. Программ хангамж зохиогч болон хэрэглэгч талуудын эрх ашгийг хамгаалах, барилгын инженерийн тооцооллын ажлын чанар, найдвартай байдал, техникийн түвшинг дээшлүүлэх, төсөв тооцооны үр дүнг сайжруулах, удирдлага зохион байгуулалтыг сайжруулах замаар барилга байгууламжийн чанар, хяналт, хөрөнгө оруулалт, үр ашгийг нэмэгдүүлэхэд энэхүү журмын зорилго оршино.

1.3. Барилга байгууламжийн норм, нормативын баримт бичгээр зохицуулагдаагүй, бичиг хэрэг, ерөнхий хэрэглээний зориулалттай программууд хамаарагдахгүй болно.

1.4.  Программ хангамжид сайжруулалт, өөрчлөлт, шинэчлэлт хийхэд энэхүү журмыг нэгэн адил мөрдөнө.

**Хоёр. Программ хангамжид тавигдах шаардлага**

2.1.   Программ хангамж нь холбогдох стандарт, техникийн шаардлагуудыг хангасан байхаас гадна төсөв тооцооны программ хангамжийн суурь өгөгдөл нь хүчин төгөлдөр мөрдөгдөж байгаа барилгын норм, норматив, эрх зүйн баримт бичигт нийцсэн байна.

2.2.   Барилга байгууламжийн инженерийн болон төсөв тооцооны ажилд хэрэглэх программ хангамж нь дор дурдсан шаардлагуудыг хангасан байна. Үүнд:

2.2.1. Гадаадад хөгжүүлсэн программ хангамж:

* гэрчилгээ (сертификат)-тэй байх
* өгөгдөл бэлтгэх, түүнийг ажиллуулах, үр дүнг хэрхэн хэрэглэх заавар гарын авлага, видео хичээл байх;
* гадаадын норм, дүрэм, стандартын дагуу зохиогдсон бол тухайн программ хангамжийн өгөгдлийн санг хүчин төгөлдөр мөрдөгдөж байгаа барилгын норм, норматив, эрх зүйн баримт бичигт нийцүүлэн өөрчлөлт оруулах, шинэчлэх боломжтой байх.

2.2.2. Монгол улсад хөгжүүлсэн программ хангамж:

* танилцуулга;
* зохиогчийн оюуны өмчийн гэрчилгээ (патент)-тэй байх;
* өгөгдөл бэлтгэх, түүнийг ажиллуулах, үр дүнг хэрхэн хэрэглэх заавар гарын авлага, видео хичээл, хэрэглэгчийн туслах цэстэй байх;
* программ хангамж нь зураг төсөл зохиогч, хэрэглэгч байгууллага зөвлөх, тэргүүлэх зэрэгтэй инженер, төсөвчин туршиж хэрэглэсэн 10-аас доошгүй үр дүнг илэрхийлсэн дүгнэлттэй байх;
* суурь мэдээллийн санд хүчин төгөлдөр мөрдөгдөж байгаа барилгын норм, норматив, эрх зүйн баримт бичигт нийцүүлэн өөрчлөлт оруулах, шинэчлэх боломжтой байх.

**Гурав. Программ хангамжийг бүртгэж, баталгаажуулах**

3.1.   Программ хангамжийг бүртгүүлэх хүсэлтийг холбогдох орон тооны бус мэргэжлийн зөвлөлд гаргах ба дараах баримт бичгүүдийг бүрдүүлнэ. Үүнд:

 - программ хангамжийг бүртгүүлэх хүсэлт;

- программ хангамжийн бүртгэлийн хуудас, программ хангамжийн мэдээлэл /хавсралт 1, 2/;

- аж ахуйн нэгж, байгууллагын улсын бүртгэлийн гэрчилгээний хуулбар;

 - итгэмжлэгдсэн худалдагчаас авсан албан ёсны баримт бичиг;

- гарын авлага;

- дотоодын программ хангамжийн хувьд энэ журмын 2.2.2-ын 4 дүгээр доголд заасан дүгнэлт.

3.2. Программ хангамжийн холбогдох материалыг судалж, магадлан шалгахыг тухайн чиглэлийн орон тооны бус мэргэжлийн зөвлөл, зарим шаардлагатай программуудыг холбогдох мэргэжлийн зөвлөлүүд хамтран хуралдаж, дүгнэлт гаргана.

3.3. Орон тооны бус мэргэжлийн зөвлөл нь дараах шаардлагыг нягтлана. Үүнд:

3.3.1. Программ хангамж нь барилгын үндэсний норм, дүрэм, стандарт, барилгын төсөв, үнэ бүрдлийн арга зүй, норм, нормативын баримт бичигтэй нийцсэн эсэх;

3.3.2. Программ хангамж нь гадаадын болон тухайн улсын норм, нормативын баримт бичгийн шаардлагыг хангасан эсэх;

3.4.  Тухайн чиглэлийн орон тооны бус мэргэжлийн зөвлөл нь тухайн программ хангамжид тохирох тооцоо, харьцуулалтыг хэрэглэнэ. Төсөв, үнэ бүрдлийн программ хангамжийн мэдээллийн сан суурь нормуудтай тохирч байгаа байдлыг хянан үзнэ.

3.5.  Бүртгүүлж, баталгаажуулах хүсэлт гаргагч нь тухайн чиглэлийн орон тооны бус мэргэжлийн зөвлөлд уг программ хангамжийг ажиллуулж үзүүлэх бөгөөд программ хангамжтай холбогдолтой нэмж тодруулах шаардлагатай мэдээллээр хангана.

3.6. Тухайн чиглэлийн орон тооны бус мэргэжлийн зөвлөл нь энэхүү журмын 3.3-т заасан материалууд бүрдсэн тохиолдолд ажлын 15 хоног /нэмэлт тодруулах шаардлагатай, эсвэл комисс томилж ажиллуулах бол дахин 15 хоног сунгаж болно/-ийн дотор хуралдаж, дэмжигдсэн тохиолдолд төрийн захиргааны байгууллагын цахим мэдээллийн санд тухай бүр байршуулж, гуравдугаар хавсралтад заасан агуулга бүхий гэрчилгээ олгоно.

**Дөрөв. Программ хангамж хүчингүй болгох**

4.1.   Программ хангамжийн суурь өгөгдөлд хэрэглэсэн норм норматив, эрх зүйн баримт бичигт нэмэлт өөрчлөлт орох, эсвэл хүчингүй болсон тохиолдолд уг программ хангамжийг баталгаажуулалтын хугацаа хүчингүй болсонд тооцно.

4.2.   Программ хангамжийг доорх тохиолдолд хүчингүй болгоно. Үүнд:

4.2.1. Программ хангамжийг зохиогч, үйлдвэрлэгч цаашид хэрэглэхээс татгалзаж тухайн чиглэлийн орон тооны бус мэргэжлийн зөвлөлд албан ёсоор мэдэгдсэн;

4.2.2. Холбогдох норм норматив, стандарт, техник, технологи өөрчлөгдсөн;

4.2.3. Гэрчилгээнд бичигдсэн үзүүлэлт, хэрэглэгдэх хүрээ өөрчлөгдөх шаардлагатай болсон;

4.3.  Тухайн программ хангамжийг хүчингүй болсныг орон тооны бус мэргэжлийн зөвлөл тухай бүр нягталж, нийтэд мэдээлнэ.

**Тав. Программ хангамж эзэмшигч, ~~зохиогч~~ийн үүрэг, хариуцлага**

5.1.  Программ хангамж хэрэглэгч нь барилгын инженерийн болон төсвийн тооцоог гаргах бололцоогүй ба ажлын зураг төсөл, техникийн шаардлагыг үндэслэн үнэн зөв хийж, үр дүнг хариуцна.

5.2.  Зөвлөлийн магадлан шалгах ажилд тусалж, тэдгээрийн шаардсан бизнесийн болон хувийн нууцад хамаарахгүй мэдээ, баримтыг зөвлөлд гаргаж өгнө.

5.3.  Энэхүү журмын 4.2-д заасан нөхцөл байдал үүссэн тохиолдолд программ хангамжид нэмэлт, өөрчлөлт, засвар оруулах асуудлыг зохиогч буюу итгэмжилсэн худалдагчид тавьж энэ тухайгаа 3.2-д заасан зөвлөлд заавал мэдэгдэнэ.

5.4. Программ хангамжийг эзэмшигч нь тухайн программ хангамжийг баталгаажуулах, сунгахтай холбогдуулан баримт бичиг бүрдүүлэхдээ холбогдох зардлыг хариуцна.

5.5.  Программ хангамж хэрэглэх, баталгаажуулах, сунгах ажиллагаатай холбогдсон санал, гомдлыг барилгын асуудал эрхэлсэн төрийн захиргааны төв байгууллагад бичгээр мэдэгдэнэ.

5.6. Программ хангамж хүчингүй болох нөхцөл үүссэн бол мэргэжлийн зөвлөл хянаж үзээд “төлөв” өөрчлөгдөх шаардлагатай бол төрийн захиргааны төв байгууллага болон гэрчилгээ эзэмшигчид мэдээллэнэ.

--------------------- о О о -----------------

Журмын нэгдүгээр хавсралт

Цахим системд байрших мэдээллийн самбарын загвар

|  |  |  |  |  |  |  |
| --- | --- | --- | --- | --- | --- | --- |
| Д/д | Программ хангамжийн нэр | Хувилбар | Программын зориулалт | Хүчинтэй хугацаа | Нийтэд мэдээлсэн огноо | Төлөв |
| 1. | ... | ... | .... | ... | ... | ... |
| 2. | ... | ... | .... | ... | ... | ... |
| ... |  |  |  |  |  |  |

Журмын хоёрдугаар хавсралт

**ПРОГРАММ ХАНГАМЖИЙН БҮРТГЭЛИЙН ХУУДАС**

|  |
| --- |
| Хуулийн этгээдийн мэдээлэл |
| Хуулийн этгээдийн нэр |  | Хуулийн этгээдийн регистрийн дугаар |  |
| Хаяг |  |
| Утас |  | И-Мэйл |  |
| Удирдах ажилтны нэр |  | Албан тушаал |  |
| Программ хангамжийн мэдээлэл |
| Программ хангамжийн нэр | (Ver. ) |
| Үйлдвэрлэгчийн нэр |  | Үйлдвэрлэсэн он |  |
| Үйлдлийн систем |  | Хэл |  |
| Төрөл |  | Лиценз |  |
| Программ хангамжийн товч танилцуулга |
|  |

 Журмын гуравдугаар хавсралт

Гэрчилгээ

Программ хангамжийн нэр

Эзэмшигч/Зохиогчийн нэр

Баталгаажуулсан байгууллагын нэр

Гэрчилгээний огноо

1. 4.1.20.“барилгын үйл ажиллагаа” гэж барилга байгууламжийн зураг төсөл, баримт бичиг боловсруулах, магадлал хийх, барилгын ажил гүйцэтгэх, үе шатны ажилд хяналт тавих, чанар аюулгүй байдлын шинжилгээ хийх, ашиглалтад оруулж, гэрчилгээжүүлэхийг; [↑](#footnote-ref-1)